***ՆԱԽԱԳԻԾ***

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

--- ----------- 2019 թվականի N -------Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2004 ԹՎԱԿԱՆԻ ՄԱՐՏԻ 11-Ի N 303-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

 Ղեկավարվելով «Նորմատիվ իրավական ակտերի մասին» Հայաստանի Հանրապետության օրենքի 34-րդ հոդվածով, Հայաստանի Հանրապետության կառավարությունը ***որոշում է***.

1. Հայաստանի Հանրապետության կառավարության 2004 թվականի մարտի 11-ի «Հայաստանի Հանրապետության Սյունիքի մարզի Խոտի գյուղական համայնքի վարչական սահմաններում գտնվող՝ պետական սեփականություն հանդիսացող հողամասերն անհատույց սեփականության իրավունքով համայնքին փոխանցելու մասին» N 303-Ն որոշման N4 հավելվածի «118»-րդ պարբերությունում «մանկապարտեզ» բառը փոխարինել «անավարտ շինություն» բառերով:
2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

|  |  |
| --- | --- |
| **Հայաստանի Հանրապետությանվարչապետ** |  **Ն. Փաշինյան** |
|  2019 թ. \_\_\_\_\_\_\_\_ \_\_Երևան |  |

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2004 ԹՎԱԿԱՆԻ ՄԱՐՏԻ 11-Ի N303-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ»**

 **ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

|  |  |
| --- | --- |
| 1. | **Անհրաժեշտություն** |
|  |  Սույն որոշման փոփոխության անհրաժեշտությունը պայմանավորված է այն հանգամանքով, որ Սյունիքի մարզի Տաթև համայնքի Խոտ գյուղի կենտրոնական հատվածում գտնվող 1990-ական թվականներից առկա անավարտ շինության զբաղեցրած 0.3 հեկտար մակերեսով տարածքը ՀՀ կառավարության 2004թ. մարտի 11-ի «Հայաստանի Հանրապետության Սյունիքի մարզի Խոտի գյուղական համայնքի վարչական սահմաններում գտնվող՝ պետական սեփականություն հանդիսացող հողամասերն անհատույց սեփականության իրավունքով համայնքին փոխանցելու մասին» N303-Ն որոշմամբ անհատույց սեփականության իրավունքով փոխանցվել է համայնքին՝ անավարտ շինության փոխարեն սխալմամբ նշելով որպես մանկապարտեզի սպասարկման տարածք: |
| 2. | **Ընթացիկ իրավիճակը և խնդիրներ** |
|  | Խոտ գյուղի կենտրոնական հատվածում գտնվող, մինչև 1990-ական թվականները կառուցված կիսակառույցը 30 տարվա ընթացքում սալվածքի և ծածկի բացակայության պատճառներով գրեթե վեր է ածվել ավերակների՝ քայքայվել են հիմքերը և քարե շարվածքով պատերը: Տեղական ինքնակառավարման մարմինները քննարկելով համայնքի սեփականությունը հանդիսացող անավարտ շինության հետագա ճակատագրի հարցը, որոշել են անավարտ շինությունը օտարել աճուրդ\_վաճառքով՝ հասարակական սպասարկման օբյեկտների շինարարության նպատակով: |
| 3. | Տվյալ բնագավառում իրականացվող քաղաքականությունը |
|  | Անշարժ գույքի պետական գրանցման իրականացում և հողային տվյալների ճշգրտված հաշվառում, կառուցապատման ենթակա տարածքների կառուցապատում և բարեկարգում: |
| 4. | **Կարգավորման նպատակը և բնույթը** |
|  | ՀՀ կառավարության որոշման նախագծի ընդունմամբ հնարավորություն կնձեռնվի տեղական ինքնակառավարման մարմիններին՝ անավարտ շինությունը օտարելու աճուրդ\_վաճառքով՝ հասարակական սպասարկման օբյեկտների շինարարության նպատակով:  |
| 5.  | **Նախագծի մշակման գործընթացում ներգրավված ինստիտուտները և անձիք** |
|  | ՀՀ Սյունիքի մարզպետ |
| 6. | **Ակնկալվող արդյունքը** |
|  | Կկարգավորվի համայնքի սեփականություն հանդիսացող անավարտ շինության հետ կապված խնդիրները, որի կառուցապատմամբ կբարեկարգվի Խոտ գյուղի կենտրոնական հրապարակի շրջակայքը: |
| 7. | **Այլ տեղեկություններ (եթե այդպիսիք առկա են) - չկան** |

**Տ Ե Ղ Ե Կ Ա Ն Ք**

«**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2004 ԹՎԱԿԱՆԻ ՄԱՐՏԻ 11-Ի N 303-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**» **ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

|  |  |
| --- | --- |
| **1.** | **Տեղեկանք այլ իրավական ակտերի ընդունման կամ գործող իրավական ակտերում փոփոխություններ կատարելու մասին:** |
|  | «**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2004 ԹՎԱԿԱՆԻ ՄԱՐՏԻ 11-Ի N 303-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**»ՀՀ կառավարության որոշման նախագծի ընդունումը նոր իրավական ակտեր ընդունելու կամ գործող իրավական ակտերում փոփոխություններ կատարելու անհրաժեշտություն չի առաջացնում: |
| **2** | **Տեղեկանք հասարակության մասնակցության մասին:** |
|  | «**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2004 ԹՎԱԿԱՆԻ ՄԱՐՏԻ 11-Ի N 303-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**» ՀՀ կառավարության որոշման նախագիծը Տաթև համայնքի տեղական ինքնակառավարման մարմինները քննարկել են Խոտ գյուղի բնակիչների հետ:  |
| **3.** | **Տեղեկանք ծախսերի և եկամուտների մասին** |
|  | «**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2004 ԹՎԱԿԱՆԻ ՄԱՐՏԻ 11-Ի N 303-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**» ՀՀ կառավարության որոշման նախագծի ընդունումը պետական բյուջեում ծախսերի և եկամուտների ավելացում կամ նվազեցում չի առաջացնում: |